ai4bharat/Pralekha huggingface dataset:
ஜவுளித்துறை அமைச்சகம்
ஜவுளி ஏற்றுமதியை அதிகரிக்க, ஜப்பான் நிறுவனத்துடன் மத்திய ஜவுளித்துறை அமைச்சகம் ஒப்பந்தம்
ஜவுளி ஏற்றுமதியை அதிகரிப்பதற்காக, ஜப்பான் நிறுவனத்துடன் மத்திய ஜவுளித்துறை அமைச்சகம், காணொலி காட்சி மூலம் புரிந்துணர்வு ஒப்பந்தம் செய்து கொண்டது.
ஜவுளி ஏற்றுமதியை அதிகரிப்பதற்காக, ஜப்பானைச் சேர்ந்த நிசென்கென் தர மதிப்பீட்டு மையத்துடன், மத்திய ஜவுளித்துறை அமைச்சகம் புரிந்துணர்வு ஒப்பந்தம் செய்ய பிரதமர் தலைமையிலான மத்திய அமைச்சரவை கடந்த 2020ம் ஆண்டு செப்டம்பர் 2ம் தேதி ஒப்புதல் அளித்தது.
இதையடுத்து ஜப்பான் நிறுவனத்துடன், மத்திய ஜவுளி அமைச்சகத்தின் குழு, இன்று காணொலி காட்சி மூலம் புரிந்துணர்வு ஒப்பந்தத்தில் கையெழுத்திட்டது.
இந்நிகழ்ச்சிக்கு மத்திய ஜவுளித்துறை அமைச்சர் திருமதி ஸ்மிருதி இரானி, ஜப்பான் பொருளாதார அமைச்சர் மாண்பு மிகு யசுமாசா நகாசாகா ஆகியோர் தலைமை தாங்கினார்கள்.
ஜப்பான் மக்களின் தேவைக்கு ஏற்ற வகையில் தரத்தை உறுதி செய்வது, பரிசோதனை, பயிற்சி மற்றும் திறன் மேம்பாடு, ஆராய்ச்சி மற்றும் மேம்பாடு, ஆலோசனை ஆகியவற்றை உறுதி செய்வதற்கு ஜவுளித்துறை வர்த்தகம் மற்றும் தொழிலுக்கு தேவையான உதவியை அளிப்பதுதான் இந்த புரிந்துணர்வு ஒப்பந்தத்தின் முக்கிய நோக்கம்.
இந்த ஒப்பந்தம் மூலம், இந்தியாவின் ஜவுளி ஏற்றுமதி அதிகரிக்கும் என்பதால், இரு தரப்பு வர்த்தக உறவும் வலுப்படும் என எதிர்பார்க்கப்படுகிறது.
இந்நிகழ்ச்சியில் பேசிய மத்திய ஜவுளித்துறை அமைச்சர் திருமதி ஸ்மிருதி இராணி, ‘‘இரு நாடுகள் இடையே நீண்ட கால நட்பு மற்றும் ஆன்மீக தொடர்பு உள்ளது. பிரதமர் திரு நரேந்திர மோடி தலைமையில், இந்தியா-ஜப்பான் உறவு மேலும் வலுவடையும்’’ என்றார்.
ஜப்பான் அமைச்சர் திரு யசுமாசா நகாசாகா பேசுகையில், ‘‘ஜப்பான் தொழில்துறைக்கு இந்தியாவில் மிகப் பெரிய சந்தை உள்ளது. இந்தியா-ஜப்பான் வர்த்தக உறவில் நல்ல வளர்ச்சி இருக்கும்’’ என்றார்.
-----
(Visitor Counter : 189
பிரதமர் அலுவலகம்
3 கோடியாக இருந்த குழாய் குடிநீர் இணைப்புகளின் எண்ணிக்கை கடந்த 4 ஆண்டுகளில் 13 கோடியை எட்டியதை பிரதமர் பாராட்டியுள்ளர்
வெறும் 4 ஆண்டுகளில் 3 கோடியிலிருந்து 13 கோடியை எட்டியதற்கு பிரதமர் திரு நரேந்திர மோடி மக்களுக்கு வாழ்த்து தெரிவித்துள்ளார். ஜல் ஜீவன் இயக்கம் மக்களுக்கு சுத்தமான தண்ணீரை கிடைக்கச் செய்வதிலும், மக்களின் வாழ்க்கை மற்றும் பொது சுகாதாரத்தை எளிதாக்குவதிலும் ஒரு மைல்கல்லாக நிரூபித்து வருகிறது என்றும் பிரதமர் கூறினார்.
மத்திய அமைச்சர் ஸ்ரீ கஜேந்திர சிங் ஷெகாவத்தின் பதிவுக்குப் சமூக வலைதள எக்ஸ் பதிவுக்கு பதிலளித்த பிரதமர் திரு. நரேந்திர மோடி, "இந்த அற்புதமான சாதனைக்கு வாழ்த்துகள்! கிராமப்புற இந்தியாவில் உள்ள எனது குடும்ப உறுப்பினர்களுக்கு சுத்தமான குடிநீர் வழங்குவதில் 'ஜல் ஜீவன் இயக்கம்' ஒரு மைல்கல்லை நிரூபிக்கப் போகிறது. இது அவர்களின் பிரச்சனைகளை தீர்ப்பதற்கு உதவியாக இருக்கும். ", அவர்களின் சிறந்த ஆரோக்கியத்தை உறுதிப்படுத்துகிறது," என்று குறிப்பிட்டுள்ளார்.

AD/BS/KRS
(
சுகாதாரம் மற்றும் குடும்ப நலத்துறை அமைச்சகம்
40 டிஜிட்டல் சுகாதார சேவை செயல்பாடுகள் ஆயுஷ்மான் பாரத் டிஜிட்டல் இயக்கத்துடன் வெற்றிகரமாக இணைக்கப்பட்டுள்ளன
தனது முதன்மையான திட்டமான ஆயுஷ்மான் பாரத் டிஜிட்டல் இயக்கத்தின் கீழ் கடந்த மூன்று மாதங்களில் கூடுதலாக 13 டிஜிட்டல் சுகாதாரத் தீர்வுகளை இணைத்துள்ளதாக தேசிய சுகாதார ஆணையம் தெரிவித்துள்ளது ஆயுஷ்மான் பாரத் டிஜிட்டல் இயக்க சாண்ட்பாக்ஸ் சூழலியலில் இவை இணைக்கப்பட்டுள்ளன.
இதைத்தொடர்ந்து, 2021 செப்டம்பர் 27 அன்று தேசிய அளவில் ஆயுஷ்மான் பாரத் திட்டம் தொடங்கப்பட்டதிலிருந்து இதில் இணைக்கப்பட்டுள்ள சேவைகளின் எண்ணிக்கை 40 ஆக உயர்ந்துள்ளது. 16 அரசு செயல்பாடுகளையும் 24 தனியார் துறை செயல்பாடுகளையும் ஆயுஷ்மான் பாரத் டிஜிட்டல் இயக்கத்தின் பங்குதாரர் சூழலியல் தற்போது தன்னகத்தே கொண்டுள்ளது.
ஆயுஷ்மான் பாரத் டிஜிட்டல் இயக்கம் மற்றும் சுகாதார தொழில்நுட்ப சேவை வழங்குநர்கள் இடையேயான இந்த தொழில்நுட்ப ஒத்துழைப்பின் மூலம் பல்வேறு டிஜிட்டல் தளங்களுக்கு இடையே உள்ள இடைவெளி நிரப்பப்படும். இதன் வாயிலாக சேவைகளை இன்னும் சிறப்பான முறையில் வழங்க முடியும்.
"ஆயுஷ்மான் பாரத் டிஜிட்டல் இயக்க சூழலியலின் ஒரு பகுதியாக இணைந்துள்ள சுகாதார தொழில்நுட்ப புதுமையாளர்களை நாங்கள் வரவேற்கிறோம். திட்டம் தொடங்கப்பட்டதிலிருந்து கடந்த 7 மாதங்களாக இதில் இணைவோரின் எண்ணிக்கை அதிகரித்து வருகிறது," என்று தேசிய சுகாதார ஆணையத்தின் தலைமை செயல் அதிகாரி டாக்டர் ஆர் எஸ் சர்மா கூறினார்.
ஆயுஷ்மான் பாரத் டிஜிட்டல் இயக்க சாண்ட்பாக்ஸ் சூழலியல் குறித்த கூடுதல் தகவல்களுக்கு https://sandbox.abdm.gov.in/ அல்லது https://abdm.gov.in/home/partners ஆகிய இணைப்புகளை பார்க்கவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1824411
மனித வள மேம்பாட்டு அமைச்சகம்
ஜூலை 2020 செமஸ்டருக்கான 82 இளநிலை மற்றும் 42 முதுநிலை பொறியியல் அல்லாத திறந்தநிலை ஆன்லைன் படிப்புகளை சுவயம் தளம் வழங்குகிறது- திரு. ரமேஷ் பொக்ரியால் ‘நிஷாங்க்’
பல்கலைக்கழகங்கள் மற்றும் அவற்றுடன் இணைக்கப்பட்ட கல்லூரிகளில் சேர்ந்துள்ள மாணவர்கள் சுவயம் படிப்புகளை மேற்கொள்ளலாம் என மத்திய மனிதவள மேம்பாட்டுத்துறை அமைச்சர் திரு. ரமேஷ் பொக்ரியால் ‘நிஷாங்க்’ கூறியுள்ளார். பல்கலைக்கழக மானியக் குழுவின் ஆன்லைன் கற்றல் படிப்புகளுக்கான கிரெடிட் வரையறை குறித்த தற்போதைய ஒழுங்குமுறைகளின்படி, இந்தப் படிப்புகளை நிறைவு செய்வதன் மூலம் தரக் கிரெடிட்களைப் பெற முடியும் என்று அவர் தெரிவித்துள்ளார்.
பல்கலைக்கழக மானியக்குழு , பல்கலைக்கழகங்களின் துணை வேந்தர்கள், கல்லூரிகளின் முதல்வர்களுடன் 82 இளநிலை மற்றும் 42 முதுநிலை பொறியில் அல்லாத திறந்தநிலை ஆன்லைன் படிப்புகளுக்கான பட்டியலை பகிர்ந்து கொண்டுள்ளதாக திரு. பொக்ரியால் தெரிவித்தார். சுவயம் தளத்தில் இவை 2020 ஜூலை செமஸ்டருக்காக வழங்கப்பட்டுள்ளன .
உயிரி வேதியல், உயிரி தொழில்நுட்பம், உயிரியல் அறிவியல் மற்றும் உயிரி பொறியில், கல்வி, சட்டம், கணினி அறிவியல், பொறியியல், வணிகவியல், மேலாண்மை, மருந்தியல், கணிதம், வரலாறு, ஹிந்தி, சமஸ்கிருதம் உள்ளிட்ட பாடங்கள் கற்பிக்கப்படுவதாக அவர் மேலும் கூறினார்.
தற்போதைய கொவிட்-19 சூழலில், மாணவர்கள், ஆசிரியர்கள், வாழ்நாள் முழுவதும் கற்பவர்கள், மூத்த குடிமக்கள், இல்லத்தரசிகள் ஆகியோர் சுவயம் வகுப்புகளில் சேர்ந்து, பயனடைந்து , கற்றல் எல்லையை விரிவுபடுத்திக்கொள்ளுமாறு அமைச்சர் கேட்டுக்கொண்டுள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 188.19 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 16,279 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 188.19 கோடிக்கும் அதிகமான  டோஸ்கள் செலுத்தப்பட்டுள்ளன. 2,31,48,146 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.75 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது. முதல் நாளில் 5,17,547 பேர் முன்னெச்சரிக்கை தவணை தடுப்பூசியை செலுத்திக் கொண்டனர்.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 2,252 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,25,563.
இந்தியாவில் கடந்த 24 மணி நேரத்தில் 2,927 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 5,05,065 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.59 கோடி . வாராந்திரத் தொற்று 0.59 சதவீதமாக உள்ளது. தினசரித் தொற்று விகிதம் 0.58 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820335
இளைஞர் நலன் மற்றும் விளையாட்டு அமைச்சகம்
இளைஞர் நலன் மற்றும் விளையாட்டு மேம்பாடு குறித்த முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய இளைஞர் விவகாரங்கள் மற்றும் விளையாட்டுத் துறை இணை அமைச்சர்  திரு கிரண் ரிஜிஜூ, கீழ்க்கண்ட தகவல்களை அளித்தார்.
விளையாடு இந்தியா திட்டத்தின் கீழ் கேரள மாநிலம் கண்ணூரில் உள்ள மருத்துவக் கல்லூரியில் 400 மீட்டர் நீளம் கொண்ட செயற்கை தளத்தை ரூ 7 கோடியில் அமைப்பதற்கான கருத்துருவை திட்ட மதிப்பிடுதல் குழு பரிந்துரை செய்தது. ஒப்புதலுக்காக இது அடுத்த கட்டத்துக்கு செல்லவுள்ளது.
விளையாடு இந்தியா திட்டத்தின் கீழும், ஒரே இந்தியா, ஒப்பற்ற இந்தியா திட்டத்தின் மூலமும் உள்நாட்டு/பழங்குடியினர் விளையாட்டுகளை அமைச்சகம் ஊக்கப்படுத்தி வருகிறது. மேலும், வீரர்களுக்கும், வீராங்கனைகளுக்கும் உதவித் தொகை மற்றும் விருதுகள் வழங்கி ஊக்குவிக்கப்படுகிறது.
கபடி விளையாட்டை ஊக்குவிப்பதற்காக அரசு பல்வேறு நடவடிக்கைகளை எடுத்து வருகிறது. 126 கபடி வீரர்கள் திறன் கண்டறிதல் திட்டத்தின் மூலம் தேர்ந்தெடுக்கப்பட்டுள்ளனர். இந்திய விளையாட்டு ஆணையத்தின் மையங்களில் கபடி வீரர்களுக்கு பயிற்சி அளிகப்படுகிறது.
தேசிய விளையாட்டு கூட்டமைப்புகளின் மூலம் விளையாட்டுகளுக்கு நிதியுதவி அளிக்கப்படுகிறது. 2019-20-இல் நிதியுதவிக்காக ரூ 300.85 கோடி ஒதுக்கீடு செய்யப்பட்ட நிலையில், 2020-21-இல் ரூ 245 கோடி செய்யப்பட்டுள்ளது.
கொவிட்-19 பெருந்தொற்றின் போது வீரர்கள் மற்றும் பயிற்சியாளர்களின் நலன் கருதி இணைய வழி பயிற்சி வகுப்புகள் நடத்தப்பட்டன. கருத்தரங்கங்களும், பயிற்சி பட்டறைகளும் தொடர்ந்து ஏற்பாடு செய்யப்பட்டன.
விளையாட்டு மாநில பிரிவில் இருந்தாலும், இந்தத் துறையில் மத்திய அரசு பல்வேறு வகைகளில் மாநிலங்களுக்கு உதவி புரிகிறது. விளையாடு இந்தியா திட்டத்தின் கீழ் 2932 வீரர்களும், இந்திய விளையாட்டு ஆணைய திட்டங்களின் கீழ் 10248 வீரர்களும் தொடர் பயிற்சிக்காக தேர்வு செய்யப்பட்டுள்ளனர்.
கோவாவில் 2020 அக்டோபர் 20 முதல் 2020 நவம்பர் 4 வரை நடக்கவிருந்த 36-வது தேசிய விளையாட்டு போட்டிகள் கொவிட்-19 பெருந்தொற்றின் காரணமாக தள்ளி வைக்கப்பட்டுள்ளன. விளையாட்டு உள்கட்டமைப்புக்காக கோவா அரசுக்கு ரூ 97.80 கோடி மத்திய நிதியுதவி அளிக்கப்பட்டுள்ளது.
தேசிய போதை மருந்து பரிசோதனை ஆய்வகம் ஆய்வகங்களுக்கான சர்வதேச தரநிலைகள் மற்றும் உலகளாவிய போதை மருந்துத் தடுப்பு முகமையின் தேவைகளை பூர்த்தி செய்து, இது தொடர்பான அறிக்கையை உலகளாவிய போதை மருந்துத் தடுப்பு முகமையிடம் 2020 ஆகஸ்ட் 29 அன்று சமர்ப்பித்திருக்கிறது.
தேசிய விளையாட்டு விருதுகளுக்கான பரிசுத் தொகையை அரசு சமீபத்தில் அதிகரித்துள்ளது. ராஜிவ் காந்தி கேல் ரத்னா விருதுக்கான பரிசுத்தொகை ரூ 7.5 லட்சத்தில் இருந்து ரூ 25 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 10 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 15 லட்சமாகவும், அர்ஜுனா விருதுக்கான பரிசுத்தொகை ரூ 5 லட்சத்தில் இருந்து ரூ 15 லட்சமாகவும், தியான் சந்த் விருதுக்கான பரிசுத்தொகை ரூ 5 லட்சத்தில் இருந்து ரூ 10 லட்சமாகவும் உயர்த்தப்பட்டுள்ளது.
(Visitor Counter : 79
உள்துறை அமைச்சகம்
மத்திய அரசின் அமைச்சகங்கள் / அனைத்துத் துறைகளிலும் பேரிடர் மேலாண்மையைக் கையாளும் தொடர்பு அலுவலர்களுக்கான விழிப்புணர்வு பயிலரங்கு நடைபெற்றது
பிரதமர் திரு நரேந்திர மோடியின் வழிகாட்டுதல்படி மத்திய உள்துறை அமைச்சகமும், தேசியப் பேரிடர் மேலாண்மை ஆணையமும் மத்திய அரசின் அமைச்சகங்களிலும் / அனைத்துத் துறைகளிலும் பேரிடர் மேலாண்மையைக் கையாளும் தொடர்பு அலுவலர்களுக்கான இரண்டு நாள் விழிப்புணர்வு பயிலரங்கிற்குப் புதுதில்லியில் ஏற்பாடு செய்திருந்தன. இந்தப் பயிலரங்கில் சுமார் 120 முதுநிலை அலுவலர்கள் பங்கேற்றனர்.
பேரிடர் காலத்தில் ஆபத்தைக் குறைப்பது, செண்டாய் கட்டமைப்பு, நீடித்த வளர்ச்சி இலக்குகள், பாரீஸ் உடன்பாடு ஆகியவற்றுக்கு இடையே ஒருங்கிணைப்பை உருவாக்குவது, பேரிடர் ஆபத்துக் குறைப்பு குறித்த உலகப் பார்வை, அமைச்சகங்கள் / துறைகளின் பேரிடர் மேலாண்மைத் திட்டங்கள் தயாரிப்பு போன்றவற்றில் தொடர்பு அலுவலர்களுக்கு விழிப்புணர்வை ஏற்படுத்துவது இந்தப் பயிலரங்கின் நோக்கமாகும்.
தேசியப் பேரிடர் மேலாண்மை ஆணையம், பேரிடர் மேலாண்மைக்கான தேசிய கல்விக் கழகம் ஆகியவற்றின் உறுப்பினர்களும், செயற்பாட்டாளர்களும், பேரிடர் மேலாண்மை குறித்து கட்டுரைகள் அளித்ததோடு தொடர்பு அலுவலர்களுடன் கருத்துப் பரிமாற்றமும் செய்தனர். பருவநிலை மாற்றத்தை எதிர்கொள்வது, சூழல் பாதுகாப்பு அடிப்படையில் பேரிடர் தடுப்பு, வீடுகள் மற்றும் கட்டமைப்பில் பாதுகாப்பு, மனிதர்களால் உருவாக்கப்படும் பேரழிவுகள், நிர்வாகம் மற்றும் நிதி நடைமுறைகள், பங்கேற்பு அணுகுமுறை போன்ற விஷயங்களும் இந்தப் பயிலரங்கில் விவாதிக்கப்பட்டன.
(Visitor Counter : 109
பிரதமர் அலுவலகம்
அண்டார்ட்டிக்காவில் வின்சன் மலையேறச் செல்லும் ஆருனிமா சின்ஹாவிடம் மூவண்ணக் கொடியைப் பிரதமர் ஒப்படைத்தார்.
அண்டார்ட்டிக்காவில் வின்சன் மலையேற்றத்தைத் தொடங்குவதற்கு அடையாளமாக ஆருனிமா சின்ஹாவிடம் மூவண்ணக் கொடியைப் பிரதமர் திரு. நரேந்திர மோடி இன்று  ஒப்படைத்தார்.
எவரெஸ்ட் சிகரத்தில் ஏறிய முதலாவது பெண் மாற்றுத்திறனாளியான திருமிகு. ஆருனிமா சின்ஹா புதுதில்லியில் பிரதமரை சந்தித்து அண்டார்ட்டிக்காவில் தாம் மேற்கொள்ளவிருக்கும் மலையேற்றம் குறித்து எடுத்துரைத்தார். மனம் கவரும் அவரது சாதனைகளுக்காகப் பாராட்டுத் தெரிவித்த திரு.மோடி, தற்போதைய அவரின் முயற்சிக்காக தமது நல்வாழ்த்துக்களைத் தெரிவித்தார்.
ஏற்கெனவே ஐந்து கண்டங்களில் உள்ள மிக உயர்ந்த சிகரங்களில் ஏறி, வெற்றி கண்ட ஆருனிமா சின்ஹா இத்தகைய அளப்பரிய சாதனையை நிகழ்த்திய முதலாவது பெண் மாற்றுத்திறனாளி என்ற பெருமையைப் பெறுகிறார்.
மத்திய அமைச்சரவை
தகவல் தொழில்நுட்ப வன்பொருள் நிறுவனங்களுக்கான உற்பத்தியுடன் கூடிய ஊக்குவிப்புத் திட்டம்- 2.0-வுக்கு அமைச்சரவை ஒப்புதல்
பட்ஜெட்டில் அறிவிக்கப்பட்ட ரூ.17,000 கோடி மதிப்பிலான தகவல் தொழில்நுட்ப வன்பொருள் நிறுவனங்களுக்கான உற்பத்தியுடன் கூடிய ஊக்குவிப்புத் திட்டம்- 2.0-வுக்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது.
இந்தியாவின் மின்னணுப் பொருட்கள் உற்பத்தி கடந்த 8 ஆண்டுகளில் 17 சதவீதம் அதிகரித்துள்ளது. இந்த ஆண்டு 105 பில்லியன் அமெரிக்க டாலர்  அளவிற்கு மேல் உற்பத்தி செய்யப்பட்டுள்ளது.
உலகில் மொபைல் ஃபோன் உற்பத்தியில் இந்தியா இரண்டாவது மிகப்பெரிய நாடாக உள்ளது. நடப்பு ஆண்டு 11 பில்லியன் அமெரிக்க டாலர்  மதிப்பிலான மொபைல் போன்கள் ஏற்றுமதி செய்யப்பட்டுள்ளது.
சர்வதேச மின்னணுப் பொருட்கள் உற்பத்திச் சூழல் இந்தியாவை நோக்கி வருவதை அடுத்து, இந்தியா மிகப்பெரிய மின்னணுப் பொருட்கள் உற்பத்தி நாடாக உருவெடுத்து வருகிறது.
இத்திட்டம் ஆறு ஆண்டுகளுக்கு வரையறுக்கப்பட்டது. 3.35 லட்சம் கோடி ரூபாய் அளவிற்கு உற்பத்தியை அதிகரிக்கும் என்றும், 2430 கோடி ரூபாய் அளவிற்கு முதலீடு அதிகரிக்கும் என்றும், 75,000 நேரடி வேலைவாய்ப்புகள் அதிகரிக்கும் என்றும் எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1924766
பெண்கள் மற்றும் குழந்தை நலன் அமைச்சகம்
ஊட்டச்சத்து திட்டம் குறித்து மும்பையின் சிறுபான்மை சமுதாயத்திடம் அரசு விழிப்புணர்வு
மும்பையின் பல்வேறு பகுதிகளில் உள்ள, சமுதாயத்தின் பல்வேறு பிரிவுகளுக்கு இடையே ஊட்டச்சத்து மாதத்தின் கீழ் நடைபெற ஊட்டச்சத்து விழிப்புணர்வு பிரச்சார நிகழ்ச்சிகளில் மத்திய மகளிர் மற்றும் குழந்தைகள் மேம்பாடு அமைச்சர் திருமதி ஸ்மிரிதி சுபின் இரானி மற்றும் மத்திய சிறுபான்மையினர் நலன் அமைச்சர் திரு முக்தார் அப்பாஸ் நக்வி ஆகியோர் கலந்து கொண்டனர்.
மத்திய மகளிர் மற்றும் குழந்தைகள் மேம்பாடு அமைச்சகம் மற்றும் மத்திய சிறுபான்மையினர் நலன் அமைச்சகம் இணைந்து நடத்திய இந்த நிகழ்ச்சிகளில் இஸ்லாமிய, புத்த, சமண, சீக்கிய, கிறிஸ்தவ மற்றும் பார்சி சமுதாயங்களை சேர்ந்தவர்களோடு மத்திய அமைச்சர்கள் உரையாடினர்.
இஸ்லாமிய சமுதாயத்தினரோடு அஞ்சுமன்-ஐ-இஸ்லாம் பெண்கள் பள்ளி, பாந்த்ரா; சமண, சீக்கிய மற்றும் புத்த மதத்தினருடன் மகாத்மா காந்தி சேவா மந்திர் கூடம், பாந்த்ரா; கிறிஸ்தவ மக்களுடன் அவர் லேடி குட் கவுன்சில் உயர்நிலை பள்ளி, சியோன்; மற்றும் பார்சி சமுதாயத்தினருடன் பர்சோர் ஃபௌண்டேஷன், தி தாதர் அதோர்னன் இன்ஸ்டியூட், தாதர், ஆகிய இடங்களில் அமைச்சர்கள் உரையாடினர்.
சிறுபான்மையினரிடையே பேசிய மத்திய மகளிர் மற்றும் குழந்தைகள் மேம்பாடு அமைச்சர் திருமதி ஸ்மிரிதி சுபின் இரானி, பெண்களின் பிரச்சினைகளை சமுதாயத்தின் பிரச்சினையாக பிரதமர் திரு நரேந்திர மோடி மாற்றியுள்ளதாக தெரிவித்தார். “மகப்பேறு உடல்நலம் குறித்த விவாதங்கள் தற்போது பெண்கள் மத்தியில் மட்டும் நடைபெறவில்லை. ஆண்களும் தற்போது பெண்களின் ஆரோக்கியத்தை பற்றி நினைக்கிறார்கள். பெண்களின் உடல்நலம் ஒட்டுமொத்த குடும்பத்தின் கூட்டு பொறுப்பாகும்,”என்று அவர் கூறினார்.
மத்திய சிறுபான்மையினர் நலன் அமைச்சர் திரு முக்தார் அப்பாஸ் நக்வி பேசுகையில், நிறைவேற்றப்படக்கூடிய முடிவுகள் பிரதமர் திரு நரேந்திர மோடி தலைமையிலான அரசின் உறுதியாக விளங்குவதாக கூறினார். “குறைந்த விலையில் தரமான சுகாதார சேவைகளை மக்களுக்கு வழங்குவதற்கு போர்க்கால அடிப்படையில் அரசு பணியாற்றியது. சமுதாயத்தின் அனைத்து பிரிவினர், குறிப்பாக பெண்கள் மற்றும் குழந்தைகளின் உடல் நலனை உறுதி செய்ய பல்வேறு நடவடிக்கைகளை அரசு எடுத்துள்ளது,” என்று கூறினார்.
நாட்டில் உள்ள குழந்தைகள், இளம் பெண்கள், கர்ப்பிணிகள் மற்றும் பாலூட்டும் தாய்மார்களிடையே நிலவும் ஊட்டச்சத்தின்மையை போக்குவதை ஒரு மக்கள் இயக்கமாக ஊட்டச்சத்து மாதம் மாற்றியுள்ளது என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752590
குடியரசுத் துணைத் தலைவர் செயலகம்
தற்கால நாகரிகத்தின் முக்கிய மாண்புகளுக்கு தீவிரவாதம் அச்சுறுத்தல் விளைவிக்கிறது: குடியரசுத் துணைத் தலைவர்
ஜனநாயகம், தனிநபர் சுதந்திரம் மற்றும் உலகளாவிய பொருளாதார முன்னேற்றம் ஆகிய தற்கால நாகரிகத்தின் முக்கிய மாண்புகளுக்கு தீவிரவாதம் அச்சுறுத்தல் விளைவிப்பதாக குடியரசுத் துணைத் தலைவர் திரு எம். வெங்கையா நாயுடு இன்று எச்சரிக்கை விடுத்துள்ளார்.
2001-ஆம் ஆண்டு நாடாளுமன்ற கட்டிடத்தின் மீது நிகழ்ந்த தீவிரவாதத் தாக்குதலின் ஆண்டு தினத்தை முன்னிட்டு தமது முகநூல் பக்கத்தில் அவர் இதனைத் தெரிவித்துள்ளார்.
இந்தத் தாக்குதல் சம்பவத்தில் உயிரிழந்த பாதுகாப்பு வீரர்களுக்கு அஞ்சலி செலுத்திய வெங்கையா நாயுடு, அவர்களது தியாகம், நம் நாட்டு மக்களின் மனதில் என்றென்றும் நிலைத்து நிற்கும் என்று கூறினார். முன்னதாக,:உயிர் நீத்த தியாகிகளுக்கு பிரதமர், நாடாளுமன்ற பேரவைத் தலைவர் மற்றும் மூத்த அமைச்சர்களுடன் குடியரசுத் துணைத் தலைவர் மலர் மரியாதை செலுத்தினார்.
இந்தத் தாக்குதல் சம்பவத்தின்போது மத்திய ரிசர்வ் காவல் படை வீரர் திருமிகு கமலேஷ் குமாரி முதலாவதாக தீவிரவாதிகளை அடையாளம் கண்டு கொண்டு, அவர்களின் நடவடிக்கைகளைக் கண்காணித்து தகவல் தெரிவித்ததை நினைவுகூர்ந்த குடியரசுத் துணைத் தலைவர், அவர் துரிதமாக செயல்பட்டதன் வாயிலாக தீவிரவாதிகளின் திட்டம் முறியடிக்கப்பட்ட தாகக் குறிப்பிட்டார்.
ஜனநாயகத்தின் வழிபாட்டுத் தலத்தின் மீது அண்டை நாட்டின் பயிற்சி மற்றும் வழிகாட்டுதலோடு நடைபெற்ற தீவிரவாத தாக்குதல் உலகையே உலுக்கியது என்று தமது செய்தியில் திரு வெங்கையா நாயுடு தெரிவித்துள்ளார்.
அதே ஆண்டில் அமெரிக்காவின் உலக வர்த்தக மையத்திலும் தீவிரவாத தாக்குதல் நிகழ்ந்ததை சுட்டிக்காட்டியுள்ள குடியரசுத் துணைத் தலைவர், உலகின் மிகப்பெரும் ஜனநாயக நாடுகளான இந்தியாவும் அமெரிக்காவும் தீவிரவாத தாக்குதல்களைச சந்தித்தன என்று கூறியுள்ளார். கடந்த இரண்டு தசாப்தங்களாக இதுபோன்ற பல்வேறு தாக்குதல் சம்பவங்கள் நடைபெற்றதை சுட்டிக்காட்டியுள்ள அவர், ஜனநாயகம் மற்றும் உலக பொருளாதாரத்திற்கு களங்கம் ஏற்படுத்தி, மனிதத்துவத்தை இருளில் மூழ்கச் செய்வதே தீவிரவாத அமைப்புகளின் ஒரே குறிக்கோள் என்று எச்சரித்துள்ளார்.
இதுபோன்ற தீவிரவாதத் தாக்குதல்களை உலக நாடுகள் இணைந்து தடுக்க வேண்டும் என்றும், தீவிரவாதத்திற்கு ஆதரவு அளிக்கும் நாடுகளை சர்வதேச சமூகம் தனிமைப்படுத்த வேண்டும் என்றும் அவர் வலியுறுத்தியுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1680378
பிரதமர் அலுவலகம்
குடிமக்கள் தங்களின் சமூக ஊடக காட்சிப்படத்தை மூவண்ணக்கொடியாக மாற்றுமாறு பிரதமர் வலியுறுத்தியுள்ளார்
வீடுகள் தோறும் மூவண்ணக்கொடி என்ற கூட்டான இயக்கத்தின் ஒரு பகுதியாக குடிமக்கள் தங்களின் சமூக ஊடக காட்சிப்படத்தை மூவண்ணக்கொடியாக மாற்றுமாறு பிரதமர் திரு நரேந்திர மோடி வலியுறுத்தியுள்ளார்.
ட்விட்டரில் பிரதமர் கூறியிருப்பதாவது;
“ஆகஸ்ட் 2-ம் நாளான இன்று சிறப்புமிக்கது! சுதந்திரத்தின் 75-வது ஆண்டுப்பெருவிழாவை நாம் கொண்டாடும் தருணத்தில் நமது மூவண்ணக்கொடியைக் கூட்டு இயக்கமாக கொண்டாடுவதற்கு #வீடுகள்தோறும்மூவண்ணக்கொடி என்பதற்கு நமது நாடு தயாராகியுள்ளது. எனது சமூக ஊடக பக்கங்களின் காட்சிப்படத்தை நான் மாற்றியிருக்கிறேன். இதையே நீங்கள் அனைவரும் செய்யுமாறு வலியுறுத்துகிறேன்.”
பிரதமர் அலுவலகம்
ஈரான் இஸ்லாமிய குடியரசின் வெளியுறவு அமைச்சர், பிரதமருடன் சந்திப்பு
அரசுமுறை பயணமாக இந்தியா வந்துள்ள ஈரான் இஸ்லாமிய குடியரசின் வெளியுறவு அமைச்சர் திரு ஹொசைன் ஆமிராப்தொல்லாஹியான், பிரதமர் திரு நரேந்திர மோடியை இன்று மரியாதை நிமித்தமாக சந்தித்துப் பேசினார்.
பிரதிநிதி குழுவை வரவேற்ற பிரதமர், இந்தியா மற்றும் ஈரான் இடையே உள்ள நீண்ட கால நாகரிகம் மற்றும் கலாச்சார இணைப்பை நினைவுகூர்ந்தார். இருதரப்பு ஒத்துழைப்பு முன்முயற்சிகள் பற்றி இரு தலைவர்களும் ஆலோசித்தனர். கொவிட் தொற்றுக்குப் பிந்தைய காலத்தில் பரிமாற்றங்களை மேம்படுத்துவதற்கு இரு நாடுகளும் பணியாற்ற வேண்டும் என்று பிரதமர் வலியுறுத்தினார்.
ஈரான் அதிபர் திரு இப்ராஹிம் ரெய்சிக்கு தனது வாழ்த்துக்களைத் தெரிவிக்குமாறு அந்நாட்டு வெளியுறவு அமைச்சரை பிரதமர் கேட்டுக் கொண்டதுடன், விரைவில் அதிபரை சந்திக்க ஆவலோடு இருப்பதாகவும் தெரிவித்தார்.
வணிகம் மற்றும் தொழில்துறை அமைச்சகம்
இந்திய பெட்ரோலியம் மற்றும் வெடிபொருட்கள் பாதுகாப்பு சேவை  என்ற பெயரில் பெட்ரோலியம் மற்றும் பாதுகாப்பு அமைப்பின்  தொழில்நுட்ப பிரிவில் குழு ‘ஏ’ பணிகள் அமைப்பிற்கும் பணியாளர் பதவிகள் ஆய்விற்கும் மத்திய அமைச்சரவை ஒப்புதல்
இந்திய பெட்ரோலியம் மற்றும் வெடிபொருட்கள் பாதுகாப்பு சேவை  என்ற பெயரில் பெட்ரோலியம் மற்றும் பாதுகாப்பு அமைப்பின் தொழில்நுட்ப பிரிவில் குழு ‘ஏ’ பணிகள் அமைப்பிற்கும் பணியாளர் பதவிகள் ஆய்விற்கும் பிரதமர் திரு நரேந்திரமோடி தலைமையிலான மத்திய அமைச்சரவை இன்று ஒப்புதல் அளித்தது.
இந்த நடவடிக்கை மூலம் பெட்ரோலியம் மற்றும் பாதுகாப்பு அமைப்பின் திறனும், திறன்பட்ட செயலும் மேம்படுவதுடன் குழு ‘ஏ’ பிரிவைச் சேர்ந்த அதிகாரிகளுக்கு பதவி உயர்வு வாய்ப்பும் அதிகரிக்கிறது.
பின்னணி
பெட்ரோலியம் மற்றும் பாதுகாப்பு அமைப்பு  மத்திய தொழிலியல் கொள்கை மற்றும் மேம்பாட்டுத் துறையின் சார்பு அலுவலகம் ஆகும். இந்த அமைப்பு 1898 முதல் வெடிபொருட்கள், அழுத்தி அடைக்கப்பட்ட வாயுக்கள், பெட்ரோலியம் போன்ற பொருட்களின் பாதுகாப்பை வரன்முறைப்படுத்தும் ஒருங்கிணைப்பு அமைப்பாக செயல்பட்டு வருகிறது. பல ஆண்டுகளாக பி.ஈ.எஸ்.ஓ-வின் பொறுப்புகளும், பங்கு பணியும் பல மடங்காக உயர்ந்து பல்வேறு துறைகளுக்கு விரிவாக்கப்பட்டுள்ளது. இந்த நிலையில் இந்த அமைப்பு வெடிபொருட்கள், பெட்ரோலியம், அழுத்தி அடைக்கப்பட்ட வாயுக்கள், அதிக அழுத்த கலன்கள், வாயு சிலிண்டர்கள், தொலைதூரத்திற்கு பதிக்கப்படும் குழாய் பாதைகள், திரவமாக்கப்பட்ட இயற்கை வாயு, அழுத்தி அடைக்கப்பட்ட இயற்கை வாயு, வாகனங்களுக்கான திரவ பெட்ரோலிய வாயு போன்ற பல்வேறு பொருட்கள் தொடர்பான விஷயங்களை கையாளுகிறது. பி.ஈ.எஸ்.ஓ-வின் உரிமம் பெற்ற அலுவலக இடங்கள் மற்றும் இதர செயல்பாடுகளில் ஏற்பட்டுள்ள மிக அதிகமான முன்னேற்றம் இதன் பணிப்பளு உயர்ந்திருப்பதைத் தெளிவாகக் காட்டுகிறது.
தற்போது பி.ஈ.எஸ்.ஓ-வில் தொழில்நுட்ப குழு ஏ பதவிகள் 137 உள்ளன. இதில் 60 ஜூனியர் கால ஊதிய வரம்பு நிலை அதிகாரிகள் 46 சீனியர் கால ஊதிய வரம்பு நிலை அதிகாரிகள், 23 ஜூனியர் நிர்வாக நிலை  அதிகாரிகள், 7 ஜூனியர் நிர்வாக நிலை  அதிகாரிகள், மற்றும் 1 முதன்மை வெடிபொருள் கட்டுப்பாட்டாளர் என்ற பதவி பெயர்கொண்ட சீனியர் நிர்வாக நிலை அதிகாரிகள் ஆகியோர் இடம்பெற்றுள்ளனர்.
அனைத்து நிலைகளிலும் தேக்கநிலை அதிகம் இருப்பதை சரி செய்யவும், பணியாளர்களிடையே இதுகுறித்த மனப்பான்மையை மேம்படுத்தவும், அவர்களது செயல்திறனை அதிகரிக்கவும் பி.ஈ.எஸ்.ஓ-வில் தொழில்நுட்ப பதவிகளில் ஐ.பி.ஈ.எஸ்.எஸ் என்ற பெயர் கொண்ட குழு ஏ பணிகள் என்ற பிரிவை உருவாக்க முடிவு செய்யப்பட்டுள்ளது. மேலும், மாற்றியமைக்கப்பட்ட இந்த புதிய சேவைப் பணியிடங்களில் நிலை 13-ல் ஐந்து பணியிடங்களையும், நிலை 12-ல் மூன்று பணியிடங்களையும் உயர்த்தி அதனை ஈடுகட்டும் வகையில் நிலை 11-ல் எட்டு பணியிடங்களை குறைக்கவும் முடிவு செய்யப்பட்டது.
சுற்றுலா அமைச்சகம்
"உங்கள் தேசத்தைத் தெரிந்து கொள்ளுங்கள்”  இணையக் கருத்தரங்கு வரிசையின் இரண்டாவது கருத்தரங்கை இன்று நடத்தியது சுற்றுலா அமைச்சகம்
இந்திய மக்கள் தங்கள் சொந்த நாட்டைப் பற்றி அறிந்துக் கொள்ளவும் பொதுமக்கள் மாணவர்கள் சுற்றுலாத் துறையின் பங்குதாரர்கள் ஆகியோர் சுற்றுலாத் துறை பற்றிய அறிவை மேம்படுத்துவதற்கும் "தேகோ அப்னா தேஷ்"  என்னும் தலைப்பில் இணையக் கருத்தரங்கு வரிசையை மத்திய அரசின் சுற்றுலாத் துறை நடத்துகிறது
கொல்கத்தா வாக்ஸ் டுடே அமைப்பைச் சேர்ந்த திரு. இஃப்தேகர் அஸன், திரு. ரித்விக் கோஷ் மற்றும் திரு. அநிர்பன் தத்தா ஆகியோரால், 'கொல்கத்தா– கலாச்சரங்களின் கலவை என்ற இந்த இரண்டாவது வரிசையின் இணையக் கருத்தரங்கு இன்று நடத்தப்பட்டது. கொல்கத்தாவைப் பற்றிய இந்த இணையக் கருத்தரங்கு, கொல்கத்தாவின் வளர்ச்சியில் பல்வேறு சமூகங்களை சேர்ந்தவர்கள் எவ்வாறு பங்களித்தனர் என்பது குறித்த சுவாரசியமான தகவல்களை அளித்தது.
2700 பதிவுகளுடனுடம், 1800 பேரின் பங்கேற்புடனுடம் இந்த இணையக் கருத்தரங்கு நல்ல வரவேற்பை பெற்றது.
உலக பாரம்பரிய நாளான ஏப்ரல் 18 ம் தேதியை முன்னிட்டு, இரண்டு இணையக் கருத்தரங்குகள் இறுதி செய்யப்பட்டுள்ளன. காலை 11 மணியிலிருந்நு இருந்து மதியம் 12 மணி வரை முதல் அமர்வு, 'மாமல்லபுரத்தின் நினைவுச் சின்னங்கள் – கல்லிலே வடிக்கப்பட்ட கதைகள்' என்னும் தலைப்பில் வழங்கப்படும். அகா கான் கலாச்சார அறக்கட்டளையின் தலைமை செயல் அதிகாரி, திரு. ரதிஷ் நந்தா வழங்கும் இரண்டாம் அமர்வு மதியம் 12 மணியில் இருந்து 1 மணி வரையில் நடைபெறும். 'உலக பாரம்பரியம் மற்றும் நிலையான சுற்றுலா ஹுமாயுனின் கல்லறை வரை என்ற தலைப்பில் வெளியிடப்படவுள்ளது..(Visitor Counter : 182
பெண்கள் மற்றும் குழந்தை நலன் அமைச்சகம்
பாதிக்கப்பட்டோருக்கான அனைத்து சட்ட உரிமைகளும் அவர்களுக்கு கிடைப்பதை பாதுகாப்பு அலுவலர்கள் உறுதி செய்ய வேண்டும்: திருமதி ஸ்மிருதி இரானி
பாதிக்கப்பட்டோருக்கான அனைத்து சட்ட உரிமைகளும் அவர்களுக்கு கிடைப்பதை பாதுகாப்பு அலுவலர்கள் உறுதி செய்ய வேண்டும் என்று மத்திய பெண்கள் மற்றும் குழந்தைகள் நலன் அமைச்சர் திருமதி ஸ்மிருதி இரானி கூறினார்.
லால் பகதூர் தேசிய நிர்வாக அகாடெமியுடன் இணைந்து தேசிய மகளிர் ஆணையம் ஏற்பாடு செய்த குடும்ப வன்முறையை எதிர்கொள்வதற்காக பாதுகாப்பு அலுவலர்களுக்கான பயிற்சி திட்டத்தின் தொடக்க நிகழ்ச்சியில் காணொலி மூலம் பங்கேற்ற அவர் இவ்வாறு கூறினார்.
நிகழ்ச்சியில் உரையாற்றிய திருமதி ஸ்மிருதி இரானி, பெருந்தொற்றின் போது பெண்களுக்கு உதவுவதற்காக தேசிய மகளிர் ஆணையம் எடுத்த நடவடிக்கைகளை பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730983